**Iepirkuma komisijas 2016.gada 22. augusta komisijas sēdē sniegtās**

**atbildes uz ieinteresētā piegādātāja uzdotajiem jautājumiem par**

**iepirkumu “Interneta un telefonijas pakalpojumu piegāde”,**

**ID Nr. PSKUS 2016/104, nolikumu**

**1.jautājums:**

Lūdzam precizēt informāciju par abu Iepirkuma daļu pakalpojuma ierīkošanas laiku. Vai abās Iepirkuma daļās pakalpojuma ierīkošanas laiks ir paredzēts 30 (trīsdesmit) kalendārās dienas no līguma spēkā stāšanās brīža. Iepazīstoties ar Nolikumu esam konstatējuši, ka abu Iepirkuma daļu līguma projekti ir identiski un abos norādīts 30 (trīsdesmit) kalendārās dienas no līguma spēkā stāšanās brīža, arī Nolikuma 3, pielikums “Pieteikums” ir minēts 30 (trīsdesmit) dienu ierīkošanas laiks, bet Nolikuma Tehniskajās specifikācijās (Nolikuma 1. un 2. pielikums) šāda prasība ir tikai 2. Iepirkuma daļas Tehniskajā specifikācijā.

**Atbilde:**

Ņemot vērā, ka nolikuma pielikumā Nr.2 “Pieteikums” pakalpojuma ieviešanas laiks ir norādīts 30 (trīsdesmit) dienas, kā arī nolikuma pielikumos pievienotajos pielikumos “Līguma projekts”, kas ir Iepirkuma nolikuma sastāvdaļas, gan 1. Iepirkuma daļai, 2. Iepirkuma daļai ir norādīts pakalpojuma ierīkošanas laiks. Pamatojoties uz iepriekšminēto gan Iepirkuma konkursa 1. daļā, gan 2. daļā pakalpojuma ieviešana tiek veikta 30 (trīsdesmit) kalendāro dienu laikā no līguma noslēgšanas brīža.

**2. jautājums:**

Lūdzam precizēt informāciju par 2. Iepirkuma daļas “Interneta pakalpojuma nodrošināšana” bojājumu novēršanas laiku- Nolikuma 2. pielikuma “Tehniskajā specifikācija” netiek norādīts bojājumu novēršanas laiks, bet šī Iepirkuma daļas Līguma projektā ir norādīts tāds pats, kā 1. daļas “Telekomunikāciju pakalpojumu nodrošināšana” līguma projektā.

**Atbilde:**

Ņemot vērā, ka nolikuma pielikumā ir iekļauts līgumprojekts, kas ir nolikuma sastāvdaļa, ar līguma nosacījumiem, Pretendentam ir līguma projektā norādīts bojājumu novēršanas laiks, kuram Pretendents piedaloties Iepirkuma konkursā piedaloties piekrīt. Atkāroti norādām, ka bojājumu novēršanas laiks ir Iepirkuma konkursa nolikuma pielikuma “Līguma projekts” norādītais bojājumu novēršanas laiks.

**3. jautājums:**

Lūdzu precizēt informāciju- vai līguma summā, attiecībā uz 1. Iepirkuma daļu “Telekomunikāciju pakalpojumu nodrošināšana”, tiks iekļauta prognozēto sarunu kopsumma uz 24 (divdesmit četriem) mēnešiem. Ja tiks iekļauta, kādas sekas būs tad, ja sarunu skaits būtiski pārsniegs prognozes? Vai sasniedzot līguma summu līgums tiks izbeigts pirms termiņa?

**Atbilde:**

Līguma darbības termiņš ir 24 (divdesmit četri) mēneši vai līdz līgumsummas izlietošanai, atkarībā kurš no apstākļiem iestāsies pirmais.